તે વખતે જે ધારાસભ્યોને જવું હોય તે ભલે જાય તેવી ભૂમિકા અપનાવનાર પાર્ટીએ કેમ ધારાસભ્યોને બંધનમાં રાખ્યા? ૧પ દિવસ સુધી ખાણી-પીણી કરાવી ફાઇવસ્ટાર હોટલમાં રાખ્યા. શરાબ-શબાબમાં રહ્યા. જો ખુલ્લામાં રાખ્યા હોત તો ૩૦ ધારાસભ્યો કોંગ્રેસ છોડી જવાના હતા તેવો આક્ષેપ પણ તેમણે કર્યો હતો. કોંગ્રેસના પ્રદેશ પ્રભારી અશોક ગેહલોતે સીબીઆઇના પ્રેશરના કારણે પોતે ભાજપ તરફ ઢળ્યા હોવાના આરોપને ફગાવતાં તેમણે કહ્યું કે શંકરસિંહ વાઘેલા કોઇ પ્રેશરમાં આવે તેમ નથી. મેં અશોક ગેહલોત માફી નહીં માગે તો અેહમદ પટેલને વોટ નહીં આપું તેમ પણ જણાવ્યું હતું. કોંગ્રેસના ધારાસભ્યોએ પણ આગલી રાત્રે મને મળીને ક્રોસ વોટિંગ કરીશું તો તમે સાથ સહકાર આપશો તેવી વિનંતી કરી હતી. આ કારણથી પણ મેં કોંગ્રેસને મત નહોતો આપ્યો.